32006R1191
L 215/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1191/2006 НА КОМИСИЯТА
от 4 август 2006 година
за изменение на Регламент (ЕО) № 1458/2003 за откриване и предвиждане управлението на тарифна квота в сектора на свинското месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1), и по-специално член 8, параграф 2 и член 11 параграф 1 от него,
като има предвид, че:
(1)
Регламент (ЕО) № 1458/2003 на Комисията (2) предвижда откриване и управление на тарифни квоти в сектора на свинското месо.
(2)
Споразумението под формата на размяна на писма между Европейската общност и Съединените американски щати, съгласно член ХХIV:6 и член ХХVIII от Общото споразумение за митата и търговията (ГАТТ), 1994 г. (3), одобрено с Решение 2006/333/ЕО на Съвета (4), предвижда увеличаване на годишната тарифна квота за внос на свинско месо, erga onmes, на 1 430 тона за свинско месо
(3)
Позоваването, което се прави в заявлението за издаване на лицензия за внос, следва да е на различните езици на Общността.
(4)
С оглед на възможното присъединяване на България и Румъния към Европейския съюз от 1 януари 2007 г. е препоръчително да се предвиди различен период за подаване на заявления за лицензия за първото тримесечие на 2007 г.
(5)
Регламент (ЕО) № 1458/2003 следва да бъде съответно изменен.
(6)
Мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1458/2003 се изменя, както следва:
1.
В член 4 букви г) и д) се заменят със следното:
„г)
в раздел 20 от заявленията за лицензия и лицензиите се посочва едно от вписванията, изброени в приложение Iа;
д)
в раздел 24 от лицензиите се посочва едно от вписванията, изброени в приложение Iб.“
2.
В член 5, параграф 1 се добавя следната алинея:
„Въпреки това, за периода 1 януари-31 март 2007 г., заявленията за лицензия се подават през първите 15 дни от месец януари 2007 г.“
3.
Приложения I-IV се заменят с текста в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 юли 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 август 2006 година.